Source: https://www.riigiteataja.ee/akt/118112014001
Timestamp: 2020-02-18 14:38:53+00:00
Document Index: 3260122

Matched Legal Cases: ['§ 27', '§ 32', '§ 36', '§ 1', '§ 2', '§ 29', '§ 30', '§ 30', '§ 30', '§ 3', '§ 3', '§ 30', '§ 30']

RT I, 18.11.2014, 1
Vastu võetud 13.11.2014 nr 41
Määrus kehtestatakse käibemaksuseaduse § 27 lõike 1, § 32 lõike 6 ja § 36 lõike 5 alusel.
§ 1. Rahandusministri 10. juuni 2014. a määruse nr 17 muutmine
Rahandusministri 10. juuni 2014. a määruses nr 17 „Käibedeklaratsiooni vorm” tehakse järgmised muudatused:
1) lisa 1 „Vorm KMD” kehtestatakse uues sõnastuses (lisatud);
2) lisa 2 „Vorm KMD INF” kehtestatakse uues sõnastuses (lisatud).
§ 2. Rahandusministri 30. märtsi 2004. a määruse nr 39 muutmine
„(11) Sõiduauto ettevõtluses kasutamise osatähtsuseks loetakse 50%, arvestades käibemaksuseaduse § 29 lõikes 4 ja § 30 lõikes 4 sätestatud erisusi.”;
2) paragrahvi 2 täiendatakse lõikega 10 järgmises sõnastuses:
„(10) Kui sõiduauto sisendkäibemaksu on „Käibemaksuseaduse” § 30 lõike 7 alusel korrigeeritud, siis korrigeerimise perioodi viienda kalendriaasta lõpus või selle sõiduauto võõrandamise kuul, välja arvatud lõikes 9 sätestatud juhul, korrigeeritakse sõiduauto sisendkäibemaksu arvestades kogu korrigeerimise perioodi lähtudes sõiduauto maksustatava käibe tarbeks kasutamise tegelikust osatähtsusest. Kui sõiduauto sisendkäibemaksu on „Käibemaksuseaduse” § 30 lõike 7 alusel korrigeeritud, siis sellisel juhul ei pea maksukohustuslane sõiduauto sisendkäibemaksu korrigeerima igal kalendriaastal enne korrigeerimise perioodi lõppu või selle sõiduauto võõrandamise kuud.”.
§ 3. Rahandusministri 30. märtsi 2004. a määruse nr 40 muutmine
Rahandusministri 30. märtsi 2004. a määruse nr 40 „Maksukohustuslase käibemaksu igapäevase arvestuse pidamise kord” § 3 lõiget 2 täiendatakse punktidega 8 ja 9 järgmises sõnastuses:
„8) „Käibemaksuseaduse” § 30 lõike 4 punktides 3–5 sätestatud tingimustele vastava ettevõtluses kasutatava sõiduauto soetamisel või kasutuslepingu alusel kasutamisel ning sellise sõiduauto tarbeks kaupade soetamisel ja teenuste saamisel tasutud või tasumisele kuuluv käibemaks;
9) „Käibemaksuseaduse” § 30 lõikes 3 sätestatud tingimustele vastava osaliselt ettevõtluses kasutatava sõiduauto soetamisel või kasutuslepingu alusel kasutamisel ning sellise sõiduauto tarbeks kaupade soetamisel ja teenuste saamisel tasutud või tasumisele kuuluv käibemaks.”.